Analistët debatojnë mbi shanset e zotit Hollande për rimëkëmbjen e ekonomisë
Pas fitores, zoti Hollande premtoi barazi, drejtësi, rritje ekonomike dhe një të ardhme më të mirë për të rinjtë francez.
Ndërkohë që ka filluar të ulet intensiteti i festimeve, presidenti i ardhshëm i Francës, Francois Hollande, ndeshet me shumë sfida. Duke iu drejtuar mijëra mbështetësve pasi mposhti presidentin konservator Nikolas Sarkozi të dielën, zoti Hollande premtoi, barazi drejtësi dhe një të ardhme më të mirë për të rinjtë francez. Zoti Hollande tha se ai dëshiron të ngrejë taksat për të pasurit dhe të investojë më shumë në arsim. Ai tha se dëshiron që Evropa të inkurajoj rritje ekonomike e jo masa shtërnguese për të zgjidhur krizën finaciare. Por shumë njerëz nuk janë të sigurt nëse 57-vjeçari socialist është i përgatitur për punën që e pret atë. Zoti Hollande ka qenë i angazhuar në politikë për shumë vite. Por ai është një udhëheqës i pa provuar në kohë të vështira ekonomike. Borxhi kombëtar i Francës dhe papunësia po rriten me shpejtësi. Dhe ekonomia e vendit ka shënuar një rritje të vogël. Bruno Cautres është analisti politik. Por zoti Cautres thotë se zoti Hollande i ka befasuar shumë njerëz gjatë fushatës presidenciale duke përfaqësuar veten si një kandidat serioz presidencial dhe i aftë për trajtimin e çështjeve të vështira. Në rrugët e Parisit, mbështetësit e zotit Hollande si studentja 24-vjeçarje Luiza Taiati janë të gëzuar me fitoren e kandidatit të tyre. Taiati thotë se të majtët francezë kanë pritur për 20 vjet për një president të Partisë Socialiste. Gjatë kohës kur zoti Sarkozy ishte në pushtet, ajo thotë se ka pasur pasiguri ekonomike dhe njerëzit janë ndeshur me vështirësi të mëdha ekonomike. Por biznesmeni 33-vjeçar Juan Pablo Vargas është i shqetësuar për të ardhmen. Zoti Hollande thotë se ai do të ndryshojë marrëveshjen për disiplinë fiskale të nënshkruar nga 25 vende të Bashkimit Evropian, përfshirë Gjermaninë. Pas inaugurimit të tij javën e ardhshme, zoti Hollande pritet të takohet me kancelaren gjermane Angela Merkel, e cila është një mbështetëse e fuqishme e disiplinës buxhetore. Ekonomisti Tomasz Michalski i cili punon në një shkollë biznesi në Francë thotë se thirrja zotit Hollande për rritje ekonomike gjen mbështejtje në vende të tjera evropiane, ndërkohë që protestat popullore kundër masave shtrënguese ekonomike vazhdojnë të zgjerohen. Por Michalski thotë se udhëheqësi socialist është duke bërë premtime të mëdha për Francën dhe Evropën, premtime të cilat ai mund të mos jetë në gjendje t’i përmbushi në një kohë kur parashikimet e rritjes ekonomike janë të zymta. Zoti Michalski thotë se fati politik i zotit Hollande nuk do të varet nga politikat e tij, por nga ngjarjet e jashtme. Në qoftë se ekonomia globale rimëkëmbet, ai mund të jetë në gjendje t’i përmbushi premtimet e tij. Nëse jo, sipas zotit Michalski, zoti Hollande mund të ketë të njëjtin fat politik si presidenti në largim Nicolas Sarkozy.